4. sz.melléklet

**KOCKÁZATELEMZÉS**

**Kőröstetétlen Község Önkormányzata**

**2024. évi Belső Ellenőrzési Tervéhez**

A 2024. évi belső ellenőrzési terv megalapozásához szükséges kockázatelemzés a Belső Ellenőrzési Kézikönyv (továbbiakban: kézikönyv) iránymutatásai alapján készült, a 2020-2024. évekre szóló ellenőrzési stratégiai tervében foglalt prioritások figyelembevételével.

A stratégiai terv, a folyamatok kockázatossága alapján az alábbiak szerint határozta meg a különböző folyamatok ellenőrzésének gyakoriságát:

|  |  |
| --- | --- |
| **Ellenőrzött folyamat** | **Ellenőrzés gyakorisága** |
| 1/ Az irányítási és belső kontrollrendszer  2/ Számviteli és beszámolási folyamatok  3/ Vagyonüzemeltetés | 1-2 évente |
| 1/ Szakmai és közfeladat ellátása  2/ Szabályozás és annak változásai  3/ Tervezés, pénzügyi és egyéb erőforrások rendelkezésre  állása  4/ Költségvetés végrehajtása  5/ Humánerőforrás-gazdálkodás  6/ A megbízható gazdálkodás  7/ A pénzkezelés  8/ Közpénzekből nyújtott támogatási rendszer működése  9/ Informatikai rendszerek, adatkezelés és adatvédelem | 2-3 évente |
| 1/ Koordinációs és kommunikációs rendszerek  2/ Külső szervezetekkel való együttműködés  3/ Iratkezelés, irattárazás  4/ EU-s és hazai pályázatok lehívása | 3-4 évente |

A stratégiai időszakra meghatározott, 2-3 éves ellenőrzési gyakoriságot igénylő folyamatok közül az ellenőrzési fókusz a közpénzekből nyújtott támogatási rendszer működésére irányul, a 3-4 éves ellenőrzési gyakoriságot igénylő folyamatok közül pedig a EU-s és hazai pályázatok lehívása kap prioritást. A kiválasztott folyamatok ellenőrzésénél a belső kontroll rendszer működését is értékeljük.

Az egyes kockázatok értékelését a bekövetkezési valószínűség és a folyamatra gyakorolt hatás alapján értékeltük. Az elemzési kritériumokat minden egyes kockázat esetében – az 1-3 skálán határoztuk meg, a célokra gyakorolt hatás és a bekövetkezési valószínűség szempontjából. Egyedi értékelés alapján, az egyes kockázati tényezőket a folyamatokra gyakorolt hatásuk miatt nagyobb súllyal vettük számításba.

A kockázatos folyamatok tekintetében az alábbi Kockázatértékelő lapban foglalt kockázati tényezők azonosítására került sor:

**KOCKÁZATÉRTÉKELŐ LAP**

Kockázat mértéke: A – alacsony: 1-8 pont; K – közepes: 9-12 pont; M – magas: 13-27 pont

|  |  |  |  |  |  |
| --- | --- | --- | --- | --- | --- |
| **Folyamatok és azok kockázati tényezői** | **Súlyo-**  **zás**  **1-3**  **a** | **Hatás**  **1-3**  **b** | **Valószí-nűség**  **1-3**  **c** | **Összes**  **pont-**  **szám**  **axbxc** | **Kockázat** |
| **1/ EU-s és hazai pályázatok lehívása**  1.1/ A támogatások felhasználásánál nem veszik kellően figyelembe a támogatási szerződésben rögzített feltételeket.  1.2/ A támogatásokból megvalósuló fejlesztések ellenőrzési nyomvonalát nem határozták meg.  1.3/ A támogatások pénzügyi lebonyolításával megbízott dolgozó nem tesz eleget a folyósításban résztvevő szervek felé fennálló jelentésadási kötelezettségének.  1.4/ A támogatásból megvalósuló fejlesztések tranzakcióit nem különítették el a számvitelben.  1.5/ A támogatásból megvalósuló fejlesztések értékét nem aktiválták. | 3  3  3  3  3 | 3  2  3  3  3 | 2  3  2  2  2 | 18  18  18  18  18 | M  M  M  M  M |
| **2/ Közpénzekből nyújtott támogatási rendszer működése**  2.1/ Az államháztartáson kívülre juttatott támogatási rendszer kontrollkörnyezete nem került kialakításra.  2.2/ A támogatási szerződésben nem írták elő a támogatott szervezet részére az elszámolási kötelezettséget.  2.3. A támogatások felhasználását nem ellenőrzik.  2.4. Az államháztartáson kívülre juttatott támogatások ellenőrzési nyomvonalát nem határozták meg. | 3  3  3  3 | 3  3  3  3 | 2  2  2  2 | 18  18  18  18 | M  M  M  M |

Cegléd, 2023. 10. 17.

Jóváhagyta:

Dr. Diósgyőri Gitta

címzetes főjegyző