Ceglédi Közös Önkormányzati Hivatal

Jegyzőjétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400



Iktatószám: 27057/2023. Tárgy: Éves belső ellenőrzési terv 2024.

Előterjesztő: dr. Diósgyőri Gitta - címzetes főjegyző

Szakmai előterjesztő: Steiger Rita - belső ell. vezető

**ELŐTERJESZTÉS**

A Képviselő-testület ülésére

Tisztelt Képviselő-testület!

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (továbbiakban: Bkr.) 29. § (1) bekezdése alapján *„Az ellenőrzési munka megtervezéséhez a belső ellenőrzési vezető kockázatelemzés alapján – az államháztartásért felelős miniszter által közzétett módszertani útmutató figyelembevételével – stratégiai ellenőrzési tervet és éves ellenőrzési tervet készít, amelyeket a költségvetési szerv vezetője hagy jóvá.”*

Magyarország helyi önkormányzatairól szóló 2011. évi CLXXXIX tv. 119. § (5) bekezdése alapján, a képviselő-testületnek az éves belső ellenőrzési tervet az előző év december 31- ig kell jóváhagynia. A belső ellenőrzési tervet a Bkr. 31.§ (4) bekezdésében előírt tartalommal kell elkészíteni, a Pénzügyminisztérium által közzétett útmutató figyelembevételével.

Kőröstetétlen Község Önkormányzatának stratégiai ellenőrzési tervét 2020-2024. közötti időszakra hagyta jóvá 2019. évben a Képviselő-testület. A 2024. évi belső ellenőrzési tervet az előterjesztéshez csatolt anyag tartalmazza, mely elfogadásához a határozati javaslat szerinti döntést javaslom meghozni.

**Az előterjesztés nyílt ülésen tárgyalható, egyszerű szavazati arányt igényel.**

**Kérem a Tisztelt Képviselő-testületet, hogy az előterjesztést tárgyalja meg, és a határozati javaslatokat fogadja el.**

Cegléd, 2023. november 20.

Dr. Diósgyőri Gitta

címzetes főjegyző

**Határozati javaslat**

Kőröstetétlen Község Önkormányzatának Képviselő-Testülete

1. Elfogadja Kőröstetétlen Község Önkormányzatának 2024. évi Belső Ellenőrzési Tervét.
2. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Diósgyőri Gitta

címzetes főjegyző