**Tájékoztató a Képviselő-testület 2023. október 31-ei ülésén meghozott határozatairól**

**55/2023. (X. 31.) Ök. határozat**

**Kőröstetétlen Község Önkormányzatának Képviselő-testülete**

1. elfogadja a Ceglédi Református Általános Iskola és Óvoda Kőröstetétleni Tagintézményeinek 2022/23-as nevelési évre vonatkozó beszámolóját.
2. megköszöni az óvodai és az iskolai dolgozók kiváló munkavégzését.
3. utasítja a Ceglédi Közös Önkormányzati Hivatalt a szükséges intézkedések megtételére.

**Határidő**: azonnal **Felelős**: Pásztor Roland polgármester

**56/2023. (X. 31.) Ök. határozat**

**Kőröstetétlen Község Önkormányzat Képviselő-testülete**

**1.)** A választási eljárásról szóló 2013. évi XXXVI. törvény 23. §-a értelmében – a HVI vezetőjének ajánlása alapján - az alábbi személyeket választja meg a 2024. évi soron következő helyi önkormányzati képviselők és polgármesterek általános választásán választási bizottság tagjainak és a póttagjainak:

1. Bagosi Andrásné
2. Farkas Erzsébet
3. Szunyog Mária
4. Tóthné Bodnár Ágnes
5. Vágóné Pozsgai Zsuzsanna .

**Póttagok:**

1. Matkovics Szilvia
2. Palotai Erika

**2.)** Utasítja a Ceglédi Közös Önkormányzati Hivatalt, hogy a határozatról az érintetteket értesítse.

**Határidő:** azonnal **Felelős:** Dr. Diósgyőri Gitta jegyző

**57/2023. (X. 31.) Ök. határozat**

**Kőröstetétlen Község Önkormányzatának Képviselő-testülete**, - a víziközmű-szolgáltatásról szóló 2011. évi CCIX. törvény 11. §-ában foglaltakra figyelemmel -

1.) Kezdeményezi a KRTT-SZV víziközmű rendszer 2023-2037. időszakra vonatkozó Gördülő Fejlesztési Tervének felújítási, pótlási tervrész módosítását, amelynek előkészítésével és a Magyar Energetikai és Közműszabályozási Hivatalnál történő benyújtásával a DAKÖV Dabas és Környéke Vízügyi Kft-t bízza meg.

2.) A Kőröstetétlen a 7. számú, a 8. számú és a 9. számú átemelők elektromos vezérlés felújítását engedélyezi és azok elvégzésével a DAKÖV Dabas és Környéke Vízügyi Kft. Bagi Üzemigazgatóságát (2191 Bag, Dózsa György út 20. Képviseli: Horváth Péter szolgáltatási igazgató) bízza meg.

3.) A 2.) pontban részletezett munkálatok vállalási díja: 4.955.098 Ft + áfa, összesen 6.292.974 Ft, azaz Hatmilliókettőszázkilencvenkétezer-kilencszázhetvennégy forint.

4.) A felújítási munkák fedezeteként kizárólag - a víziközmű vagyon használatáért - a DAKÖV Dabas és Környéke Vízügyi Kft. 2022. és 2023. évi bérleti díjból származó bevételét jelöli meg.

5.) Felhatalmazza a polgármestert az 2. pontban hivatkozott megbízáshoz szükséges dokumentumok előkészítésére és aláírására.

6.) Utasítja a Ceglédi Közös Önkormányzati Hivatalt a szükséges intézkedések megtételére.

**Határidő**: azonnal **Felelős**: Pásztor Roland polgármester

**58/2023. (X. 31.) Ök. határozat**

**Kőröstetétlen Község Önkormányzatának Képviselő-testülete**

1. *A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* szóló **419/2021. (VII. 15.) Korm. rendelet** 17.§ (1) bekezdés szerinti ellenőrzési kötelezettsége keretében dönt arról, hogy új településtervet ***(településrendezési és településfejlesztési terv együtt) készít.***
2. Utasítja a Ceglédi Közös Önkormányzati Hivatalt a szükséges intézkedések megtételére.

**Határidő**: azonnal **Felelős**: Pásztor Roland polgármester

**59/2023. (X. 31.) Ök. határozat**

**Kőröstetétlen Község Önkormányzatának Képviselő-testülete**

1. Utalvány formájában nyújtott ellátást biztosít 10.000 Ft/fő értékben a nyugdíj-ellátásban részesülő kőröstetétleni lakosok részére.
2. Az 1.) pontban rögzített kiadás ellenértéke bruttó 2.000.000 Ft, azaz kétmillió forint, melynek fedezetét a 2023. évi költségvetés tartaléka terhére biztosítja.
3. Utasítja a Ceglédi Közös Önkormányzati Hivatalt a szükséges intézkedések megtételére.

**Határidő:** azonnal **Felelős:** Pásztor Roland polgármester

**60/2023. (X. 31.) Ök. határozat**

**Kőröstetétlen Község Önkormányzatának Képviselő-testülete -**

**1.)** Elfogadja Kőröstetétlen Község Önkormányzata Képviselő-testületének 2020. április 28-ai ülése óta hozott - de még nem teljesített - határozatokról szóló beszámolót.

**2.)** Utasítja a Ceglédi Közös Önkormányzati Hivatalt a szükséges intézkedések megtételére.

**Határidő:** azonnal **Felelős:** Pásztor Roland polgármester